Slepiańske ôbleczyniy – jedno ze sztyrech ludowych sorbskich ôbleczyńōw, kero je kożdy dziyń noszōne we dziydzinie Schleife (gōrnosorbski: "Slepio"). Geograficzny zasiyng. Tajla ziymie, we keryj slepiańske ôbleczyniy je noszōne to je nojmyńszo strefa wystympowanio sorbskich ludowych ôbleczyńōw (jynoż dali już niyużywane ôchoske ôbleczyniy miało trzi dziydziny myni kej slepiańske). Ôbleczyniy je noszōne we siydmiu wioskach Slepiańskigo Rygiōna: Groß Düben, Halbendorf, Mulkwicy, Mühlrose, Rowno, Trebendorf a gynau Schleife. Pōłnocniy ôde Slepiańskigo Rygiōna, we kerym sie ôbleczyniy nosi, leży graniczny rygiōn "uobleczynio ze Spremberga a Senftenberga", ôde wschodu granica mo ze zōnōm noszynio mużakowskigo a ôde połednia ôchoskigo ôbleczynio. Wszyjske trzi ôbleczynia majōm sztatus "Truhentracht". Na zachōd ôd nich leży zasiyng wystympowanio hoyerswedzkigo ôbleczynio.